b'\n_START_ARTICLE_\nMD Helicopters MD 500\n_START_SECTION_\nDizajn i razvoj\n_START_PARAGRAPH_\nHelikopteri iz obitelji Hughes 500 / MD 500 su razvijeni na zahtjev ameri\xc4\x8dke vojske za uvo\xc4\x91enje lakog helikoptera namijenjenog promatranju. Na javnom natje\xc4\x8daju je pobijedio Hughesov model 369 koji je prvi puta poletio u velja\xc4\x8di 1963. godine.\n_START_SECTION_\nHughes/MD 500\n_START_PARAGRAPH_\nPrije prvog leta helikoptera OH-6, proizvo\xc4\x91a\xc4\x8d Hughes je najavio razvoj civilne ina\xc4\x8dice koja bi se na tr\xc5\xbei\xc5\xa1tu pojavila pod imenom Hughes 500 te u konfiguraciji s pet i sedam sjedala. Ponu\xc4\x91ena je i vi\xc5\xa1enamjenska ina\xc4\x8dica s mo\xc4\x87nijim motorom je ponu\xc4\x91ena pod nazivom Hughes 500U (poslije nazvana 500C)._NEWLINE_Pobolj\xc5\xa1ani Hughes 500D postao je 1976. primarni model sa sna\xc5\xbenijim motorom, T-repom te glavnim rotorom s pet lopatica (model s \xc4\x8detiri lopatice je stvar izbora kupca). Model 500D je 1982. zamijenjen s 500E s pobolj\xc5\xa1anjima vezanim uz nos i interijer (ve\xc4\x87i prostor za glavu i noge). Sljede\xc4\x87i model, 500F bio je sna\xc5\xbeniji od prija\xc5\xa1njeg 500E a optimiziran je za rad u vru\xc4\x87im i visokim podru\xc4\x8djima._NEWLINE_Ameri\xc4\x8dki proizvo\xc4\x91a\xc4\x8d vojnih zrakoplova, McDonnell Douglas je u sije\xc4\x8dnju 1984. kupio tvrtku Hughes Helicopters te su zbog toga od kolovoza 1985. modeli 500E i 530F izra\xc4\x91ivani pod novim oznakama MD 500E i MD 530F Lifter. Nakon \xc5\xa1to je 1997. do\xc5\xa1lo do spajanja Boeinga i McDonnell Douglasa, Boeing je liniju civilnih MD helikoptera prodao tvrtki MD Helicopters po\xc4\x8detkom 1999. godine._NEWLINE_Vojne ina\xc4\x8dice helikoptera na tr\xc5\xbei\xc5\xa1tu su se po\xc4\x8dele pojavljivati pod nazivom MD 500 Defender.\n_START_SECTION_\nMD 520N\n_START_PARAGRAPH_\nNa temelju modela MD 520N je razvijen MD 530N koji je optimaliziran za rad na vru\xc4\x87im i visokim podru\xc4\x8djima. Oba modela su predstavljena u sije\xc4\x8dnju 1989. a temeljili su se na konvencionalnoj ina\xc4\x8dici MD 500E. MD 520N je prvi puta poletio 1. svibnja 1990. Razvoj MD 530N je prekinut kada je McDonnel Douglas odlu\xc4\x8dio da \xc4\x87e MD 520N imati bolji prodajni u\xc4\x8dinak od modela 530N. Helikopter je certificiran 13. rujna 1991. a prvi primjerak je isporu\xc4\x8den 31. prosinca iste godine._NEWLINE_2000. godine tvrtka MD Helicopters je najavio pobolj\xc5\xa1anja MD 520N koja uklju\xc4\x8duju pobolj\xc5\xa1ani RR 250-C20R+ motor s 3-5% vi\xc5\xa1e snage za potrebe boljih performansi tokom toplijih dana, pove\xc4\x87anje raspona dometa te neki tehni\xc4\x8dki dodaci.'